Jennifer Samaniego

**Jennifer Betzabe Samaniego Franco** (Loja, Ekuador, 1991) zientzialaria, unibertsitateko irakaslea eta Hezkuntza Berrikuntzako analista da UTPL Lojako Unibertsitate Tekniko Partikularrean. Globanteko Women That Build Awards sarietan "*Inspiring Leader*" gisa mundu mailako saria jaso zuen lehen emakume ekuadortarra. XR LAB laborategiko eta Errealitate Birtualeko Unibertsitate Klubeko arduraduna, RAIN Murgiltze Ikaskuntza Sareko zuzendariordea.

## Bizitza 
Jennifer Samaniegok Beatriz Cueva de Ayora ikastetxean egin zituen bigarren mailako ikasketak. Sistema Informatikoetako eta Konputazioko Ingeniaritzako graduaurreko ikasketak Loja UTPLko Unibertsitate Tekniko Partikularrean egin zituen, eta, gero, Kataluniako Universitat Oberta-ko Datuen Zientzietako master batekin osatu zuen.

### Lan ibilbidea 
UTPLko Modalitate Irekiko eta Urrutiko Modalitateko Errektoreordetzako Hezkuntzarako Teknologien Zuzendaritzako Berrikuntzako analista da, "XR LAB" Errealitate Hedatuko Laborategiaren eta Errealitate Birtualeko Klubaren arduradun, baita RAIN Ecuador Murgiltze Ikaskuntzako Sareko zuzendariordea ere.

Gainera, irakasle gonbidatu gisa lan egiten du Informazioaren Teknologien karreran, Urrutiko Modalitatean, eta Hezkuntzako Maisu-maistratzan. Aipamena lortu du Informazioaren eta komunikazioaren teknologien (IKT) bidezko ikaskuntzaren kudeaketa mailan, Online Modalitatean, Lojako Unibertsitate Tekniko partikularrean.

Bere ibilbidea 2012 urtean hasi zen, Campus Party-ko Ecuador kapituluan parte hartu zuenean. Han, lehen postua lortu zuen SENESCYT Goi Mailako Hezkuntza, Zientzia, Teknologia eta Berrikuntzako Idazkaritzak planteatutako erronka batean, eta horrek teknologia horiekiko interesa piztu zion.   

Hainbat proiektu bultzatu ditu hezkuntzan aplikatutako murgiltze-teknologiekin, komunitatearekiko lotura-proiektu moduan. Horri esker, bikaintasun profesionaleko zenbait aintzatespen eta zenbait sari jaso dituzte erakunde hauek: Fidal Fundazioa, Raw, bi/COA, Miguel Hernández Unibertsitateko Industria Kultural eta Sortzaileen Alejandro Roemmers Katedra Iberoamerikarra, Senecyt, The Global Online Laboratory Consortium, MetaRed...

Samaniego Francok UTPL delakoa ordezkatu du hainbat ekitalditan, eta RAIN Ecuador Murgiltze Ikaskuntzako Sarearen talde sortzaileko kidea izan da, non zuzendariorde kargua duen. Gune horietatik, murgiltze-teknologien erabilerarekin bat datozen Latinoamerikako erakundeekin aliantza estrategikoak egin ditu.

2020 urtean, Virtopsia izeneko proiektuak lehen tokia lortu zuen The Global Online Laboratory Consortium deialdian, Georgiako Unibertsitatean (Atlanta, Ameriketako Estatu Batuak). Urte berean, UTPLk Ekuadorren RAIN murgiltze ikaskuntzako sare bat sortzeko lider izendatu zuen. Sareak 2023 urtean bazituen 11 hezkuntza erakunde atxikita. Gainera, BID Lab eta Meta erakundeek antolatutako Metaverse Community Challenge-ko parte-hartzearen burua izan zen. Emaitza gisa, RAIN sarea izan zen Brasigo lSao Pauloko bulegoetako egoitza batean parte hartzeko hautatu zuten hamarretako bat, eta Ekuadorko ordezkari bakarra izan zen.

Ikerketa-lerro nagusiak hauexek dira: e-Learning, komunitate birtualak, ikaskuntza aktiboa, hezkuntza- eta murgiltze-teknologiak eta datuen zientzia.

## Proiektuak 
Hainbat proiektu eta jarduera filantropikotan parte hartu du. Teknologia berrien eta berrikuntza disruptiboaren gaietan espezializatu da, besteak beste. Hona hemen bere proiektu aipagarrienetako batzuk: 

* Errefortzu pedagogikoak testuinguruan txertatutako inguruneetan (diziplina arteko lotura-proiektua, zeinaren helburua den akonpainamendu pedagogikoko espazioak sortzea murgiltze-ingurune gamifikatuetan, irakaskuntza-jardueran eta praktika aurreprofesionaletan lagunduz eta ikaskuntza-emaitzak hobetuz Oinarrizko Hezkuntza Orokorreko eta Batxilergo Orokor Bateratuko ikasleen artean).
* XR Mujeres (Steam arloan neskak eta nerabeak ahalduntzea helburu duen proiektua, “Nuevas Tendencias Tecnológicas desde una Perspectiva Femenina (Joera Teknologiko Berriak Emakumeen Ikuspegitik)” ekitaldiaren bidez, erreferente nazionalen, adituen komunitatearen, beken eta prestakuntza-gune bat sortuz)
* Errealitate areagotua duten Ekuadorreko Herrien eta Nazionalitateen Liburua (Libro de Pueblos y Nacionidades del Ecuador con Realidad Ampliada). Proiektu horren bidez, Ekuadorreko nazionalitate eta herri indigenen, afroekuadortar eta montubiarren kultura-ondare ukiezina babestearen eta sustatzearen garrantzia lantzen da, murgiltze-teknologiak funtsezko tresna gisa erabilita. Helburua da kultura-nortasuna transmititzea eta hezkuntza-tresnak sortzea, haien balioak, praktikak eta, oro har, bizimoduak ezagutarazteko. Horretarako, kultura-ondarea izan da oinarria, Ekuadorreko kultura-turismoaren garapena sustatzeko eta komunitate horiek eta haiek kultura-nortasunari egiten dizkioten ekarpenak balioesten eta aintzatesten laguntzeko.) 
* RAIN Ecuador Murgiltze Ikaskuntzako Sarea (Ekuadorren Murgiltze Ikaskuntzako Sarearen sorreraren buru izatea, Errealitate Hedatuarekin lanean ari diren edo horretan interesa duten Goi Mailako Hezkuntzako erakundeek osatua. Helburu komuna lortzeko, interes orokorrekoa edo partikularrekoa, ezagutzak, baliabideak, ekimenak eta proiektuak partekatzeko, Ekuadorren Errealitate Hedatuak erabiltzera bideratutako jardueretan erakundeekin eta entitateekin batera sustatzea eta lankidetzan aritzea.
* Errealitate areagotua duten eskualde anatomikoak (Proiektu horretan, errealitate areagotua duen aplikazio mugikor batean lan egin zuen, hezur-sistemako, planoetako eta eskualde anatomikoetako 3Dko hainbat objektu bistaratzeko. Erraz ikusten ez diren zati oso barrukoak bistara daitezke, eta, gainera, azalpena audioan eta testuan dago). 
* UTPL MOOCak 

## Argitaratutako lanak 
Samaniego Francok alor akademikoan lagundu du, hainbat ikerketa eta argitalpenen bidez. Garapen teknologikoko eta berrikuntzako gai garrantzitsuei buruzkoak dira, besteak beste:

* *Implementation of a multi-user laboratory based on Virtual Reality* 
* *Implementation of a Video Game to guide the user interactively in a 3D virtual environment*                                                                                              
* *Development of a multi-user audience simulator prototype*
* *Work-in-Progress, A Serious Game for Social Distancing Awareness* 
* *Selection of an educational repository of 3D objects at the Universidad Técnica Particular de Loja (UTPL)* 
* *Use of interactive multimedia resources in the MOOC of the Universidad Técnica Particular de Loja (UTPL)* 
* *Case study: Methodology for the development of learning objects (OA) in 3D for applications of augmented reality (AR)*
* *Implementation of virtual worlds in distance studies*

## Sariak eta aintzatespenak 
* Urteko emakumea berrikuntza teknologikoan - Revista Hogar
* Women That Build Awards - Global  
* Women That Build Awards - Erregionala 
* Metaverse Community Challenge (RAIN zuzendariorde gisa ordezkatuta)
* MetaRed Aldizkariaren Nazioarteko II. Saria 
* Virtopsia Laborategi Bisualizatua 
* Senecyt erronka - Campus Party 

## Erreferentziak 
## Kanpo estekak